Wiskunde Werkkaarte by Raak slim in Afrikaans | Teachers Pay Teachers
Wiskunde Werkkaarte by Raak slim in Afrikaans
Hierdie is wiskunde werkkaarte wat leerders se getalbegrip en hoofreken verbeter. Daar is werkkaarte vanaf 0-30 met 15 kaarte in elke getalgroep. Soos wat die leerders versterk, so beweeg hulle na 'n hoer werkkaart. Elke leerder het ook 'n verskillende werkkaart wat verhoed dat hulle by mekaar afkyk. Hierdie werkkaarte werk soos 'n bom in alle klasse. Definitief die koop werd! Total Pages
Raak slim in Afrikaans User Rating: 3.8/4.0 Shoprite: Só daal Wiese se gewone aandele in 3 jaar | Netwerk24
Deur Nellie Brand-Jonker 07 Oktober 2019 16:49
Die gewone aandele wat Christo Wiese, voorsitter van die Shoprite-groep, in die maatskappy hou, het die afgelope drie jaar drasties gedaal.
Die jaarverslag van die groep, wat Vrydag uitgereik is, het gewys Wiese se gewone belang in die groep was einde Junie vanjaar op 10,7%. Dit is vanaf die 16,8% wat hy die afgelope drie jaar gehou het.
Die pensioenfonds vir staatsamptenare is nou die grootste gewone aandeelhouer in Shoprite.
Ondanks die drasties afname in die gewone aandele wat Wiese nou hou, het hy steeds die grootste stemreg.
Die Shoprite-groep het twee soorte aandele – gewone aandele en uitgestelde aandele, wat groter stemreg het.
Wiese besit die uitgestelde aandele en het saam met sy gewone aandele ’n stembelang van 42,3% in die groep, is onlangs berig.
Sy gewone aandele moet bo 10% bly, of hy verloor al die aandele met die spesiale stemreg. Dit beteken Wiese se gewone aandele is baie na aan die kerf waaronder hy die spesiale stemaandele kan verloor.
LEES OOK: Shoprite: Só na is Wiese aan dié stemreg verloor
Die direksie van die groep het Wiese vroeër vanjaar genader met ’n transaksie ten einde dié aandeelstruktuur tot niet te maak. Die transaksie is laat vaar omdat te veel gewone aandeelhouers teen die prys van die transaksie gekant was.
Die transaksie sou daarop neerkom dat Wiese R3,3 miljard se gewone aandele sou kry.
Daar is al voorheen berig Wiese het in Desember 2017 baie van sy Shoprite-aandele verkoop ná die ineenstorting van Steinhoff. Sy aandeelverkope in die nasleep van die Steinhoff-gebeure het sy getal aandele van 101,3 miljoen einde Junie 2017 tot 82,2 miljoen aandele einde Junie 2018 gebring.
Einde Junie vanjaar het hy 63,2 miljoen gewone aandele gehou.
Die verskil van byna 19 miljoen aandele met wat verlede jaar in die jaarverslag aangekondig is, hou verband met ’n transaksie met afgeleide instrumente op die aandele. Die transaksie is net voor einde Junie 2018 gedoen en was glo te laat om ingesluit te word in die vorige jaarverslag.
Meer oor: Steinhoff | Shoprite | Christo Wiese | Markus Jooste
Christo Wiese verkoop R420 m. se Brait-aandele